Lisa 1. HANKELEPING projekt 
	Poolte andmed 
	

	Tellija (Hankija) 
	Siseministeeriumi infotehnoloogia- ja arenduskeskus 

	Registrikood 
	70008440 

	Aadress 
	Mäealuse 2/2, 12618 Tallinn

	Tellija esindaja 
	

	Esinduse alus 
	Põhimäärus/volikiri 

	Kontaktisikud 
	1. Nimi, ametinimetus, e-post, telefon. 
2. … 

	 
	

	Täitja
	OÜ/AS 

	Registrikood 
	 

	Aadress 
	 

	Täitja esindaja 
	 

	Esinduse alus 
	Põhikiri/volikiri 

	Kontaktisikud 
	Nimi, ametinimetus, e-post, telefon. 
 

	Arvelduskonto number
	


 
1. Üldised tingimused 
	1.1 Lepingu sõlmimise alus 
	Riigihangete seaduse § 125 alusel läbi viidud lihthankemenetluse „Arista seadmete tootetugi 2026“ (viitenumber 308133) alusdokumendid ja täitja … pakkumus

	1.2 Lepingu ese 
	Hankelepingu esemeks on Arista seadmete tootetugi 19 kuuks  vastavalt lisale 1 (edaspidi ka „tootetugi“) 

	1.3 Rahastamisallikas 
	Riigieelarve 

	1.4 Lepingu lisad
	Lisa 1 – Täitja pakkumus (täidetud tellija tehnilise kirjelduse vormil);
Lisa 2 – …. 


 
2. Lepingu täitmine 
2.1. Käesoleva lepingu alusel pakub täitja tellijale lisas 1 kirjeldatud seadmetele tootjapoolset tootetuge ning tellija tasub selle eest vastavalt lepingule. Tootetoe osutamisele kehtivad SMIT-i töövõtu-, käsundus- ja müügilepingute üldtingimused. 
2.2. Täitja tagab tootetoe alates lepingu sõlmimisele järgnevast päevast, aga mitte varem kui 22.05.2026. Lepingu esemeks olevat tootetuge osutatakse 19 kuud alates selle aktiveerimisest.  
2.3. Tellijal on õigus viie tööpäeva jooksul kontrollida lepingu eseme vastavust lepingutingimustele.
2.4. Juhul kui tellija avastab lepingu esemes vigu, puudusi või muu lepingutingimustele mittevastavuse, on tellijal õigus teavitada täitjat lepingu eseme lepingutingimustele mittevastavusest ning määrata täitjale täiendav tähtaeg kestusega mitte rohkem kui 10 tööpäeva lepingu eseme lepingutingimustega vastavusse viimiseks.
2.5. Juhul, kui täitja ei tarni lepingu punktis 2.4. sätestatud täiendava tähtaja jooksul tellijale lepingu eset või kui tellija avastab selles jätkuvalt vigu, puudusi või muu lepingutingimustele mittevastavuse, on tellijal õigus leping täitjapoolse lepingu olulise rikkumise tõttu üles öelda.
2.6. Kui täitja rikub lepingus sätestatud tähtaegasid, sh kui tootetuge ei osutata kokkulepitud tähtajaks lepingutingimustele vastavalt ning täitja nõuab sellise viivituse eest leppetrahvi, hakkab leppetrahvi tasumise kohustus kulgema algselt kokkulepitud tähtpäevale järgnevast päevast ning kestab kuni lepingutingimustele vastava kohustuse täitmiseni.
2.7. Tootetoe osutamine toimub lepingus sätestatud kontaktisikute kaudu telefoni või e-posti teel või veebikeskkonna kaudu (lisatakse olemasolul) eesti või inglise keeles. Tootetoe kontaktid on: e-posti aadress ………….., tel …………. . Tootjapoolse veebikeskkonna aadress on …… (lisatakse olemasolul). Telefoni teel edastatud teated tuleb kinnitada e-posti teel.  
2.8. Tootetoe osutamise veebikeskkonna olemasolul, kohustub täitja lepingu punktis 2.2 sätestatud tähtpäevaks tagama tellijale ligipääsu vastavale veebikeskkonnale kogu lepingu kehtivuse perioodiks. Täitja edastab tellijale ligipääsuks vajalikud andmed (kasutajatunnus, parool vms).
2.9. Täitja annab lepingu esemega koos tellijale üle selle olemasolul lepingu eseme kasutamiseks ja haldamiseks vajaliku dokumentatsiooni. 
2.10. Täitja kinnitab, et on tootetoe partner (esindusõigus) ja vastutab esindusõiguse olemasolu eest kogu lepingu kehtivuse vältel. 
2.11. Tellijal on õigus igal ajal kontrollida lepingu eseme vastavust lepingule ning täitja kinnitustele ning nõuda täitjalt informatsiooni lepingu täitmise kohta, sh esindusõigust tõendavate dokumentide esitamist.
2.12. Käesolevas lepingus reguleerimata küsimustes kohaldatakse SMIT-i töövõtu-, käsundus- ja müügilepingute üldtingimusi, mis on kättesaadavad lingil https://www.smit.ee/files/2025-11/smiti-kaesundus-toeoevotu-ja-mueuegilepingute-ueldtingimused-17.11.2025-.pdf?0e5a56c3e2.
 
3. Lepingu maksumus ja arveldamise kord
3.1. Lepingu kogumaksumus on … eurot, millele lisandub käibemaks. Nimetatud hind on lõplik hind, mis kuulub tellija poolt lepingu eseme eest tasumisele, sisaldades muuhulgas intellektuaalomandiga seotud tasusid, kui need kohalduvad. 
3.2. Arveldamine toimub peale lepingu esemeks oleva tootetoe aktiveerimist kogu tootetoe perioodi eest ette. Lepingu eseme vastuvõtmine toimub arve heakskiitmise teel. Kui arve on suunatud maksmisele, loetakse, et arve on heakskiidetud. 
3.3. Täitja saadab peale tootetoe aktiveerimist Eesti e-arve standardile vastava e-arve. E-arves peab lisaks standardis nimetatud andmetele olema toodud tellija kontaktisiku perekonnanimi ning riigihanke viitenumber, hankelepingu number ja hankelepingu riigihangete registri 15-kohaline viitenumber. E-arve tuleb saata e-arvete operaatori kaudu. E-arve loetakse laekunuks selle e-arvete operaatorile laekumise kuupäevast. 
3.4. Arve maksetähtaeg on 21 kalendripäeva. 

4. Lepingu kehtivus 
4.1. Leping jõustub alates hetkest, mil pooled on lepingu allkirjastanud. 
4.2. Leping kehtib kuni lepinguliste kohustuste täitumiseni. Õigused ja kohustused, mis oma olemusest tulenevalt ei sõltu lepingu kehtivusest, jäävad kehtima peale lepingu lõppu. 
4.3. Juhul kui hankeleping öeldakse üles täitja süü tõttu, kohustub täitja tagastama tellijale juba tasutud, kuid kasutamata jäänud teenuste perioodi eest tasutud summa. 
 
5. Täitja kinnitused 
5.1. Täitja avaldab ja kinnitab, et: 
5.1.1. ta on lepinguga, selle lisadega ja hanke alusdokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega; 
5.1.2. lepingu täitmisega ei kahjustata kolmandate isikute õigusi ja huve ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita; 
5.1.3. ta on tutvunud lepingu lahutamatuks osaks olevate SMIT-i käsundus-, töövõtu ja müügilepingute üldtingimustega;
5.1.4. esitab hankelepingu täitmise alustamise ajaks iga oma alltöövõtja nime, registrikoodi, kontaktandmed, teabe nende seaduslike esindajate kohta ning alltöövõtulepingu nimetuse, kuupäeva, numbri ja summa. Samad andmed esitab täitja iga hankelepingu täitmisel lisanduva alltöövõtja kohta. 
 
 
 
Leping on allkirjastatud digitaalselt. 
  
